CELEX: 32017R0705
Language: lt
Date: 2017-04-19 00:00:00
Title: 2017 m. balandžio 19 d. Komisijos įgyvendinimo reglamentas (ES) 2017/705, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

20.4.2017   
            
            
               LT
            
            
               Europos Sąjungos oficialusis leidinys
            
            
               L 104/6
            
         KOMISIJOS ĮGYVENDINIMO REGLAMENTAS (ES) 2017/705
   2017 m. balandžio 19 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies b ir e punktus,
   kadangi:
   
               (1)
            
            
               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra arba KN), kuri pateikta to reglamento I priede;
            
         
               (2)
            
            
               dabartiniame KN kodui skirtame 1905 90 60 tekste nurodyta „pridėta saldiklių“, todėl kyla abejonių dėl šio KN kodo priskyrimo ir nepakanka tikslumo, kad būtų galima klasifikuoti remiantis laboratorinės analizės rezultatais. Reikėtų atsisakyti formuluotės „į kuriuos pridėta“, nes neįmanoma nustatyti, ar sudėtyje esantis cukrus yra natūralus ir produktui priskirtinas KN kodas 1905 90 90, ar cukraus buvo pridėta ir produktui priskirtinas KN kodas 1905 90 60. Sąvoka „saldikliai“ yra pernelyg neapibrėžta, nes apima visas natūralias ir dirbtines saldžias medžiagas ir nėra nurodoma jokia minimali ribinė saldiklio kiekio produkte vertė. Todėl gali būti taikomos skirtingos minimalios ribinės vertės arba neobjektyviai įrodinėjama, ar produkte yra saldiklių;
            
         
               (3)
            
            
               siekiant įvertinti, kiek muitų pagal kiekvieną iš minėtų KN kodų surinkta importuojant produktus, kuriuose esanti sacharozė, invertuotasis cukrus arba izogliukozė sudaro mažiau nei 5 % masės, atlikta dabartinių KN kodų 1905 90 60 ir 1905 90 90 statistinė analizė. Statistinė analizė parodė, kad pagal „saldiklių“ kriterijų daugeliui importuojamų produktų buvo priskirtas KN kodas 1905 90 60, nors turėjo būti priskirtas KN kodas 1905 90 90, ir atvirkščiai. Taigi KN kodo 1905 90 60 tekstą reikia iš dalies pakeisti ir taip nustatyti aiškų kriterijų, pagal kurį būtų galima atskirti šias dvi produktų grupes. Sacharozės, invertuotojo cukraus arba izogliukozės masės dalis procentais yra objektyvesnis kriterijus, kurį lengviau taikyti laboratorinės analizės tikslais;
            
         
               (4)
            
            
               kadangi KN yra ir statistinė nomenklatūra, keičiant šių KN kodų aprėptį, būtina kartu pakeisti šių KN kodų septintąjį ir aštuntąjį skaitmenis, kad po pakeitimo būtų galima tinkamai tvarkyti statistinius duomenis;
            
         
               (5)
            
            
               atsižvelgiant į tai, kad pagal Reglamento (EEB) Nr. 2658/87 12 straipsnį to reglamento I priedas 2018 m. sausio 1 d. turėtų būti pakeistas, naujieji KN kodai turėtų būti taikomi tik nuo 2018 m. sausio 1 d.;
            
         
               (6)
            
            
               todėl Reglamentas (EB) Nr. 2658/87 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antros dalies 19 skirsnis iš dalies keičiamas taip:
   
               a)
            
            
               KN kodams 1905 90 60 ir 1905 90 90 skirtos eilutės išbraukiamos;
            
         
               b)
            
            
               įterpiamos šios eilutės:
               
                           „1905 90 70 
                        
                        
                           Kurių sudėtyje esanti sacharozė, invertuotasis cukrus arba izogliukozė sudaro ne mažiau kaip 5 % masės
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           Kiti
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. balandžio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 256, 1987 9 7, p. 1.
   
      (2)  Žr. 1 priedą.“